**Същност:**

Основното съдържание на лизинговите сделки е прехвърлянето на права за ползване на активи за определен срок срещу възнаграждение.

Лизингов договор – споразумение, по силата на което една страна (наемодател или лизингодател) предоставя права за ползване на определен актив на друга страна (наемател, лизингополучател) за определен срок срещу определено възнаграждение.

В зависимост от вида на договора за лизинг и условията за прехвърлянето на правото на собственост върху стоката се определя начинът на облагане на доставката.

|  |  |
| --- | --- |
|  *чл. 6, ал. 2, т. 3 от ЗДДС***УГОВОРЕНО Е ИЗРИЧНО ПРЕХВЪРЛЯНЕ НА ПРАВОТО НА СОБСТВЕНОСТ ВЪРХУ СТОКАТА:*** ***задължение за прехвърляне на собственост.***

**Особености:** * **дата на възникване на данъчното събитие:**

- фактическото предоставяне на стока по договор за лизинг, в който изрично е предвидено прехвърляне на правото на собственост върху стоката;- фактическото предоставяне на стока по договор за лизинг, когато в него е уговорена само опция за прехвърляне на собствеността върху стоката и сборът от дължимите вноски по договора за лизинг, с изключение на лихвата по чл. 46, ал. 1, т. 1, е идентичен с пазарната цена на стоката към датата на предоставянето(изм. - ДВ, бр. 101 от 2013 г., в сила от 01.01.2014 г.). Прилага се за доставки по договори за лизинг, които са сключени след 01.01.2014 г. (§ 29 от ПЗР на ЗИД на ЗДДС - ДВ, бр. 101 от 2013 г.) * **данъчна основа** – определя се по общия ред на чл. 26 от ЗДДС (виж Фишове V.2. и V.4)
* **документиране**

- издава се фактура за цялата стойност на стоката и дължимия ДДС в срока по чл. 113, ал. 4 от ЗДДС,- издават се фактури за **лихвата**, която съгласно чл. 46, ал. 1, т. 1 от ЗДДС е предмет на освободена доставка. Доставчикът може да избере лихвата да бъде предмет на облагаема доставка (чл. 46, ал. 2 от ЗДДС). Доставката на финансовата услуга (кредит по лизингов договор) е с периодично изпълнение – чл. 25, ал. 4 от ЗДДС. * **данъчен кредит** – за стоките – предмет на договора за лизинг за доставчика възниква право на приспадане на пълен данъчен кредит.
* **прекратяване или разваляне на договора** – доставчикът издава кредитно известие за разликата между данъчната основа на доставката по чл. 6, ал. 2, т. 3 и сумата, която задържа въз основа на договора, без ДДС
* **заместване на лизингополучателя с нов** – прекратява се договора със заместения и се документира с кредитно известие за остатъка от сумата по смисъла на чл. 115, ал. 6 от ЗДДС. Нова доставка по чл. 6, ал. 2, т. 3 на новия лизингополучател.
 | *чл. 13 от ППЗДДС***УГОВОРЕНА Е САМО ОПЦИЯ ЗА ПРЪХВЪРЛЯНЕ НА СОБСТВЕНОСТТА НА СТОКАТА** **И СБОРЪТ ОТ ДЪЛЖИМИТЕ ВНОСКИ ПО ДОГОВОРА ЗА ЛИЗИНГ, С ИЗКЛЮЧЕНИЕ НА ЛИХВАТА ПО** **ЧЛ. 46, АЛ. 1, Т. 1** **ОТ ЗДДС, НЕ Е ИДЕНТИЧЕН С ПАЗАРНАТА ЦЕНА НА СТОКАТА КЪМ ДАТАТА НА ПРЕДОСТАВЯНЕТО:****Особености:*** **характер на доставката** – доставка на услуга с непрекъснато изпълнение
* **дата на възникване на данъчното събитие** - датата на всяко плащане или датата на която то е станало дължимо
* **данъчна основа** – сумата, дължима за ползването на стоката за съответния период
* **документиране** – издават се фактури за платените или дължими суми
* **промяна на условията на договора** – предвиждане изрично прехвърляне на собствеността или когато в договор за лизинг е уговорена само опция за прехвърляне на собствеността върху стоката и сборът от дължимите вноски по договора за лизинг, с изключение на лихвата по чл. 46, ал. 1, т. 1, е идентичен с пазарната цена на стоката към датата на предоставянето – на датата на промяната – доставка по чл. 6, ал. 2, т. 3 от ЗДДС, данъчната основа е равна на сумата от вноските, дължими след датата на промяната на договора без дължимия за тях ДДС.
 |

***Виж:***

*- общо становище на зам. изпълнителния директор на НАП, изготвено на основание чл. 10, ал. 1, т. 10 от ЗНАП с изх. № 91-00-88/26.06.2013 г. относно право на приспадане на данъчен кредит за начислен данък върху добавената стойност за получени доставки, свързани с договор за лизинг или отдаване под наем на лек автомобил;*

*- становище на зам. изпълнителния директор на НАП, изготвено на основание чл. 10, ал. 1, т. 10 от ЗНАП с изх. № 24-34-121/17.02.2014 г. относно право на приспадане на данъчен кредит за начислен данък върху добавената стойност за получени доставки, свързани с договор за лизинг или отдаване под наем на лек автомобил;*

*- становище на зам. изпълнителния директор на НАП, изготвено на основание чл. 10, ал. 1, т. 10 от ЗНАП с изх. № 24-34-60/21.06.2014 г. относно приложение на разпоредбите на Закона за данък върху добавената стойност (ЗДДС) и Правилника за прилагане на ЗДДС (ППЗДДС) при договори за лизинг на автомобили;*

*- становище на зам. изпълнителния директор на НАП, изготвено на основание чл. 10, ал. 1, т. 10 от ЗНАП с изх. № 20-00-158/28.07.2014 г. относно съобразяване на административната практика с трайно установената практика на Върховен административен съд по приложение на чл. 70, ал. 1, т. 4 и 5, във връзка с § 1, т. 18 от ДР на Закона за данък върху добавената стойност (ЗДДС) относно правото на приспадане на данъчен кредит за леки автомобили и стоки или услуги, които са предназначени за поддръжката, ремонта, подобрението и експлоатацията на леки автомобили, включително за резервни части, комплектовка, горивни и смазочни материали.*